Pūtēju orķestru grūtības pakāpju apraksti (klasifikators)
1. grūtības pakāpe (visvieglākā, iesācēji)
Iesācēju grūtības pakāpe, pirmā otrā gada apmācība

Tonalitātes: Sibemol, Mibemol un Fa mažori, sol, do un re minori, pieļaujamas atsevišķas alterācijas zīmes; 
Taktsmērs: 4/4, 2/4, 3/4;
Temps: Andante – Moderato (72 – 120);

Ritms: pusnotis, ceturtdaļnotis, astotdaļnotis, ceturdaļnotis ar punktu, limitēta sešpadsmitdaļnošu lietošana, limitēta sinkopju lietošana;
Dinamika: p līdz f;
Artikulācija: nelieli legato, attacca, staccato; 
Ornamentācija: nav;
Struktūra: tutti skanējums, nav balsu dalījuma un pretnostatījumu, laba balssvedība, vienkāršas melodiskās līnijas, homofona, korāliska uzbūve, limitētas orķestra krāsas, trīsbalsīgs vai četrbalsīgs salikums;
Skaņdarbu garums: limitēts, maksimums līdz 3 minūtēm, biežas apstājas, pauzes;
Instrumentārijs: iespējama skaņdarba atskaņošana ar nepilnām instrumentu grupām, pamatā viena balss uz instrumenta, balsu dublēšana – pikolo flauta (dublē 1. flautu), flautas (iespējama 1. un 2.), oboja (dublē flautu), klarnetes (iespējama 1. un 2.), fagoti (dublē trombonu), alta saksofons, tenora saksofons, baritona saksofons (dublē trombonu), trompetes (iespējama 1. un 2.), mežragi, tromboni, eifonijs (dublē trombonu), tuba (dublē trombonu oktāvu zemāk);
Sitaminstrumenti: Lielās bungas, mazās bungas, šķīvji, trijstūris, tamburīns, zvaniņi (dublēta flauta oktāvu  zemāk), iespējami timpāni;
Diapazons: pielikumā.

2. grūtības pakāpe (vieglākā, iesācēji)

Viszemākā grūtības pakāpe, otrā – trešā gada apmācība

Tonalitātes: Sibemol, Mibemol, Labemol un Fa mažori, sol, do, fa un re minori, iespējams arī Do mažors un la minors, iespējamas atsevišķas alterācijas zīmes, iespējama tonalitāšu maiņa;  
Taktsmērs: 4/4, 2/4, 3/4, iespējama, bet, limitēta 6/4, 5/4, 6/8 un 3/2 taktsmēru lietošana, iespējamas taktsmēru maiņas;
Temps: Andante – Allegro (72 – 132), rit., accel.;
Ritms: veselas notis, pusnotis, ceturtdaļnotis, astotdaļnotis, ceturdaļnotis, astotdaļnotis ar punktu, limitēta sešpadsmitdaļnošu lietošana, vienkāršu sinkopju lietošana;
Dinamika: p, mp, mf, f, nelieli cresc. un dim.;
Artikulācija: legato, attacca, staccato, akcenti;
Ornamentācija: nelieli trilleri, daži un nelieli priekšskaņi;
Struktūra: tutti skanējums, neliels atsevišķu balsu dalījums un pretnostatījums, laba balssvedība, vienkāršas melodiskās līnijas,  homofona, korāliska uzbūve, kontrapunkta iezīmes, četrbalsīgs vai piecbalsīgs salikums;
Skaņdarbu garums: limitēts, 2 – 5 minūtes, nav pieļaujama ilgstoša nepārtraukta spēlēšana bez pauzēm visās instrumentu grupās;
Instrumentārijs: iespējama skaņdarba atskaņošana ar nepilnām instrumentu grupām, pamatā viena balss uz instrumenta, balsu dublēšana –  pikolo flauta (dublē 1. flautu), 2 flautas, oboja (dublē flautu), 2 klarnetes, fagoti (dublē tubu),  2 alta saksofons, tenora saksofons, baritona saksofons (dublē tubu), 2 trompetes, mežragi, 2 tromboni, eifonijs, tuba;
Sitaminstrumenti: Lielās bungas, mazās bungas, šķīvji, trijstūris, tamburīns, zvaniņi, iespējama atsevišķa melodisko sitaminstrumentu partija (zvaniņi, ksilofons), timpāni, nelieli atsevišķi efekti;
Diapazons: pielikumā
3. grūtības pakāpe (vidējā)

Zemākā grūtības pakāpe 

Tonalitātes: Mažora un minora tonalitātes līdz 5 bemoliem un 2 diēziem, neierobežota alterācijas zīmju lietošana, iespējamas tonalitāšu maiņas;  
Taktsmērs: divkāršie un trīskāršie taktsmēri, taktsmēru maiņas, 6/8, 9/8, 12/8, limitēti jauktie taktsmēri;
Temps: Largo – Allegro (56 – 144), rit., accel., rall.;
Ritms: veselas notis, pusnotis, ceturtdaļnotis, astotdaļnotis, ceturdaļnotis, astotdaļnotis ar punktu,  brīva sešpadsmitdaļnošu, sinkopju,  un trioļu izmantošana;
Dinamika: pp - ff, cresc., dim., szf, fp;
Artikulācija: legato, attacca, staccato, akcenti;
Ornamentācija: trilleri ar priekšskaņiem, dubultie vai trīskāršie priekšskaņi;
Struktūra: plaša balssvedība, instrumentu grupu patstāvīga balssvedība, iekritieni un pretnostatījumi, veidotas izteiktas atsevišķas melodiskās līnijas un attīstīts kontrapunkts, iespējami nelieli polifoniski posmi;
Skaņdarbu garums: limitēts, līdz 8 minūtēm, pieļaujama nepārtraukta spēlēšana bez pauzēm visās instrumentu grupās, iespējami vairākdaļu skaņdarbi;
Instrumentārijs: –  izbalansēta instrumentācija instrumentu grupās, pikolo flauta (dublē 1. flautu), 2 flautas, oboja (dublē flautu, bet, iespējama atsevišķas balss veidošana), 3 klarnetes, basklarnete (dublē trombonu, eifoniju vai tubu), fagoti (dublē trombonu, eifoniju vai tubu),  2 alta saksofoni, tenora saksofons, baritona saksofons, 3 trompetes, 2 – 4 mežragi, 3 tromboni, eifonijs, tuba, pieļaujams kontrabasa lietojums;
Sitaminstrumenti: Lielās bungas, mazās bungas, šķīvji, trijstūris, tamburīns, zvaniņi, atsevišķa melodisko sitaminstrumentu partija (zvaniņi, ksilofons), timpāni, dažādu latīņu sitaminstrumentu pielietojums, dažādu efektu pielietojums visos instrumentos;
Diapazons: pielikumā
4. grūtības pakāpe (augstākā)

Augstākā grūtības pakāpe 

Tonalitātes: Mažora un minora tonalitātes līdz 6 bemoliem un 3 diēziem, brīvas un neierobežotas tonalitāšu maiņas;  
Taktsmērs: brīva visa veida taktsmēru lietošana;
Temps: Largo – Presto (44 – 168), rit., accel., rall.;
Dinamika: ppp  - fff, ilgstoši cresc., dim., szf, fp;
Artikulācija: legato, attacca, staccato, marcato, tenuto, akcenti; 
Ornamentācija: trilleri, dažādi priekšskaņi, mordenti;
Ritms: brīva (līdz trīsdesmitdivdaļnošu garumam) dažādu garuma nošu izmantošana. Sinkopju un trioļu izmantošana;
Struktūra: plaša balsvedība, solo instrumentu izmantošana, veidotas izteiktas atsevišķas melodiskās līnijas, sekciju iekritieni un pretnostatījumi, iespējama polifonija, plašs instrumentu pielietojums;
Skaņdarbu garums:  no 6 minūtēm, plaša izvēstu formu pielietošana;
Instrumentārijs: – neierobežots pūšmanstrumentu pielietojums, limitēta obojas, fagota un basklarnetes kā soloinstrumenta izmantošana, pieļaujama kontrabasa un basģitāras izmantošana;
Sitaminstrumenti: visu instrumentu pielietojums, visu iespējamo efektu un spēles paņēmienu pielietojums;
5. grūtības pakāpe (visaugstākā)

Visaugstākā grūtības pakāpe 

Tonalitātes: brīva visu mažora un minora tonalitāšu, atonalitātes un beztonalitātes, alterāciju izmantošana un maiņas
Taktsmērs: brīva visa veida taktsmēru un ritma figūru lietošana, poliritmija, brīvie ritmi;
Temps: Largo – Prestissimo (44 – 208), rit., accel., rall.;
Dinamika: neierobežotas dinamikas nianses, gradācijas un maiņas;
Artikulācija: dažādas artikulācijas neierobežota pielietošana;
Ornamentācija: trilleri, dažādi priekšskaņi, mordenti;
Ritms: visa veida ritma izmantošana, poliritmija, brīvie ritmi;
Struktūra: brīva tehnika, neierobežota balsvedība, aletorika, sonorika u.c. 20.-21. gs. kompozīcijas tehniku pielietojums; brīva instrumentu solo un kontrapunktu izmantošana, plaša polifonija, plašs instrumentu pielietojums;
Skaņdarbu garums: brīvs, neierobežotas skaņdarbu formas;
Instrumentārijs: neierobežots, klavieres, arfa, čelli, kontrabasi; 
Sitaminstrumenti: brīvs visu instrumentu pielietojums, visu iespējamo efektu un spēles paņēmienu pielietojums;
Diapazons: neierobežots 

